b'\n_START_ARTICLE_\nAlvdal presteg\xc3\xa5rd\n_START_PARAGRAPH_\nAlvdal presteg\xc3\xa5rd ligger s\xc3\xb8r for Alvdal kirke, p\xc3\xa5 den andre siden av riksvei 3._NEWLINE_G\xc3\xa5rdens opprinnelige navn er Lillesteien. Den ble innkj\xc3\xb8pt til bruk som presteg\xc3\xa5rd i 1865. Dagens bygninger ble oppf\xc3\xb8rt i perioden 1870\xe2\x80\x93 72. De danner et firkanttun med hovedbygning, forpakterbolig (drengstue) og driftsbygninger. Hovedbygningen er et halvannen etasjes laftebygg. Bygningene er fredet.'